Държавен вестник, бр. 14, 2017 г., стр. 15

БРОЙ  14	
Д Ъ Р Ж А В Е Н  В Е С Т Н И К 	
СТР.  15  
10. В т. 14, буква „з“ думата „касиера“ се 
заменя с „отдел „Финансово-ресурсно оси-
гуряване“.
§ 5. В чл. 13, ал. 1 след думата „служите-
ли“ се добавя „по чл. 19, ал. 1, т. 1 ЗИНЗС“.
§ 6. В чл. 14 се правят следните изменения:
1. В ал. 1 думата „специалист“ се заменя 
с „професионален бакалавър“.
2. В ал. 2 думите „за държавни служители“ 
се заменят с „по чл. 13, ал. 1“.
§ 7. В чл. 15, ал. 1 след думата „специфич-
ните“ се добавя „личностни и“.
§ 8. В чл. 16 се правят следните изменения:
1. В ал. 7 думата „заключение“ се заменя 
със „становище“.
2. В ал. 8 думите „длъжностните задълже-
ния“ се заменят с „длъжността“.
§ 9. В чл. 16а, ал. 7 думите „и правилника 
за неговото прилагане“ се заличават.
§ 10. В чл. 16г, ал. 2 думите „и правилника 
за неговото прилагане“ се заличават.
§ 11. В чл. 17 се правят следните изменения 
и допълнения:
1. В ал. 2 след думата „длъжност“ се добавя 
„по чл. 19, ал. 1, т. 1 ЗИНЗС“.
2. В ал. 3 думите „присъждане на категория 
и първоначално“ се заличават.
§ 12. В чл. 17а се правят следните измене-
ния и допълнения:
1. В ал. 1:
а) в основния текст след думата „провежда“ 
се добавя „обучение на държавни служители 
по чл. 19, ал. 1, т. 1 ЗИНЗС, както следва:“;
б) в т. 1 думите „категории „Г“ и „Е“ се 
заличават;
в) в т. 2 думите „категории „В“, „Г“, „Д“ 
и „Е“ се заличават;
г) точки 3, 4 и 5 се отменят.
2. Създава се нова ал. 2:
„(2) В учебните центрове се провеждат и 
курсове за професионална специализация, 
повишаване и актуализация на професионал-
ната квалификация на служители от ГДИН 
и териториалните є служби.“
3. Досегашната ал. 2 става ал. 3 и в нея 
думите „от съответните категории“ се залича-
ват, а думите „т. 1 – 3“ се заменят с „т. 1 и 2“.
4. Досегашните ал. 3, 4 и 5 стават съот-
ветно ал. 4, 5 и 6.
§ 13. В чл. 17в, ал. 1 думите „ал. 1, т. 3, 
4 и 5 е с продължителност не по-малко от 1 
седмица и“ се заменят с „ал. 2“.
§ 14. В чл. 18 думите „Правилника за при-
лагане на“ се заличават.
§ 15. В чл. 19, ал. 1 думите „Затворничес­
ките общежития“ се заменят с „Местата за 
лишаване от свобода“.
§ 16. В чл. 20 се правят следните изменения 
и допълнения:
1. В ал. 1 думите „и поправителен дом“ 
се заличават.
2. В ал. 3 след думите „закрит тип“ се 
добавя „и арестите в затворите“.
§ 17. В чл. 21 се правят следните допъл-
нения:
1. В ал. 1 накрая се добавя „като се оси-
гуряват условия за пряк достъп на дневна 
светлина и възможност за проветряване“.
2. В ал. 2 се създава ново изречение първо:
„Лишените от свобода са длъжни да спаз-
ват реда и хигиената в спалните помещения.“
3. Създават се ал. 3, 4, 5 и 6:
„(3) Редът в помещенията и местата за 
излагане на информационни материали се 
определят от съответния инспектор по соци-
ални дейности и възпитателна работа.
(4) Във всяка затворническа група се обо-
собяват спални помещения за настаняване 
на непушачи.
(5) В спалните помещения може да се 
отглеждат цветя, като видовете и редът за 
отглеждането им се определят от началника 
на затвора, поправителния дом или затвор-
ническото общежитие.
(6) На лишените от свобода се създават 
условия за къпане не по-малко от два пъти 
седмично и за изпиране на дрехите, спалното 
и личното бельо.“
§ 18. В чл. 22 се правят следните изменения 
и допълнения:
1. Досегашният текст става ал. 1.
2. Създават се ал. 2 и 3:
„(2) Общите помещения се почистват по 
реда на дежурствата на лишените от свобода 
по график, изготвен и утвърден от инспектора 
по социални дейности и възпитателна работа.
(3) Почистването на общите помещения 
в зоната за повишена сигурност се извършва 
под непосредствения контрол на служител 
от надзорно-охранителния състав по график, 
изготвен от инспектора по социални дейности 
и възпитателна работа и утвърден от замест-
ник-началника по режимна и надзорно-охра-
нителна дейност.“
§ 19. В част четвърта, глава първа, раздел 
I се създава чл. 22а: 
„Чл. 22а. (1) Стаите за групова работа 
се обзавеждат с телевизор, маси и столове, 
съобразени с броя на лишените от свобода 
в групата. 
(2) В стаите за групова работа могат да 
се провеждат беседи, срещи с представители 
на обществеността, развива се художествена 
самодейност с лишените от свобода, като за 
целта се разрешава ползването на музикални 
инструменти по ред, определен от началника 
на затвора, поправителния дом или затвор-
ническото общежитие.
(3) Провеждането на мероприятия с учас-
тието на външни лица се съгласува със за-
местник-началника по режимна и надзорно-